**Charakteristika absolventa študijného programu UAP dejepis Mgr. stupeň**

**Všeobecná charakteristika absolventa**

Absolventi druhého stupňa vysokoškolského štúdia v odbore učiteľstvo akademických predmetov sú spôsobilí byť učiteľmi predmetových špecializácií na úrovni nižšieho a a vyššieho sekundárneho vzdelávania, sú schopní participovať na vývoji metodických materiálov pre výučbu a majú primerané poznatky z metód výskumu a vývoja v didaktike svojich odborov.

**Teoretické poznatky**

*Vychádzajúc z opisu študijného odboru absolvent druhého stupňa*

* ovláda súčasné teoretické modely kognitívnej socializácie a vzdelávania človeka
* pozná základný obsah, metodológiu a epistemológiu disciplín svojej predmetovej špecializácie
* pozná teoretické i praktické súvislosti odborovej didaktiky, najmä s ohľadom na projektovanie výučby v školskej triede
* pozná spôsoby využívania informačných a komunikačných technológií vo vzdelávaní.

*V predmetovej špecializácii dejepis získa odborné vedomosti a poznatky z*

* interpretácie dejín Slovenska a všeobecných dejín v školskej praxi
* disciplín rozširujúcich znalosť jednotlivých oblastí historického bádania
* oblasti výučby dejepisu na rôznych typoch škôl v rámci krajín Európskej únie na základe analýzy a komparácie učebníc (didaktické semináre).

**Praktické zručnosti**

*Vychádzajúc z opisu študijného odboru absolvent druhého stupňa je  v rámci praktických  zručností schopný*

* samostatne projektovať a realizovať výučbu príslušných predmetov na úrovni nižšieho i vyššieho sekundárneho vzdelávania
* adaptovať vzdelávacie programy na konkrétne podmienky žiakov, školskej triedy a typu školy
* podporovať informačnú gramotnosť žiakov
* analyzovať a hodnotiť alternatívne programy vzdelávania
* komunikovať pedagogické a odborové poznatky so širším prostredím laickej i profesijnej komunity.

*V predmetovej špecializácii dejepis nadobudne zručnosť v oblasti*

* výučby dejepisu na rôznych typoch škôl, a to formou prípravy na seminári praktického vyučovania, ako aj v rámci pedagogickej praxe
* prípravy učebných textov z dejepisu pre rôzne typy škôl
* prípravy rôznych typov projektov súvisiacich s výučbou dejepisu, ako sú exkurzie, náučné chodníky, letné školy a tábory so zameraním na históriu
* prípravy alternatívnych postupov pri výučbe dejepisu na rôznych typoch škôl.

**Doplňujúce poznatky a zručnosti**

*Vychádzajúc z opisu študijného odboru absolvent druhého stupňa   v rámci doplňujúcich poznatkov a zručností ovláda*

* tvorbu metodických textov so širšou aplikovateľnosťou
* e-learning
* právne, ekonomické a etické aspekty učiteľskej práce

*V predmetovej špecializácii dejepis nadobudne zručnosť v oblasti*

* múzejnej pedagogiky a komunikácie

**Uplatnenie absolventa**

Predpokladá sa najmä pedagogické pôsobenie absolventov, ale môžu sa uplatniť aj v iných sférach: ako odborní pracovníci vo vedeckých ústavoch, v kultúrnospoločenských inštitúciách, múzeách v rámci rozširovania múzejnej pedagogiky, v štátnej správe a pod.